Modul în care sunt trataţi pacienţii asimptomatici. Mărturia unui fost fotbalist: nu primim nici un tratament.
Gabriel Mirceoiu, fost fotbalist şi fost director general al clubului FC Braşov, se află de 16 zile internat într-un spital din Braşov. Acesta a postat pe Facebook un mesaj direct către Raed Arafat. Noi nu avem nici un semn al bolii, nu primim nici tratament, doar stăm izolaţi într-o cameră, spune Gabriel Mirceoiu.
Gabriel Mirceoiu este un fost fotbalist şi fost director general al clubului FC Braşov. Acesta se află de 16 zile internat într-un spital din Braşov, după ce fost testat pozitiv cu noul coronavirus.Mirceoiu va putea fi externat abia după ce două teste consecutive vor fi negative. După mai multe zile închis într-o cameră, fostul fotbalist trage un semnal de alarmă puternic în ceea ce priveşte modul în care sunt trataţi pacienţii asimptomatic.Acesta a postat Facebook un mesaj adresat lui Raed Arafat – şeful Departamentului pentru situaţii de Urgenţă."Sunt un pacient al unui spital din România, testat pozitiv în urmă cu 16 zile, fără a prezenta NICI UN FEL DE SIMPTOM DE BOALĂ, ameninţat cu deschiderea unui dosar penal dacă nu urc în dubă. Sunt considerat asimptomatic, nu mi-a fost dat nici un medicament, sunt ÎNCĂ sănătos, noaptea şi ziua uşa este încuiată şi nu am dreptul să ies din "celulă" / "baracă" la o plimbare! PROTESTEZ!!! Am auzit că mâine vom face duş!!! Mesaj adresat d-lui Arafat!", a scris Gabriel Mirceoiu pe contul său de socializare."Sunt internat în spital de 16 zile, dar mă simt bine, n-am nici un simptom al bolii. Nu vreau să fiu înţeles greşit, n-am absolut nimic de reproşat personalului medical sau auxiliar de la spital, vreau doar să semnalez situaţia noastră, a bolnavilor asimptomatici domnului Raed Arafat. Noi nu avem nici un semn al bolii, nu primim nici tratament, doar stăm izolaţi într-o cameră", a declarat Gabriel Mirceoiu pentru brasov.net.